
	ՀՀ ֆինանսների նախարարություն
	
24-07-2026թ.
№ 02/16.20/25198-2026

	ՀՀ վարչապետի աշխատակազմի ղեկավարի ս.թ. հուլիսի 23-ի թիվ 02/16.20/25198-2026 գրությամբ ներկայացված՝ «Հայաստանի Հանրապետության տարածք ԵԱՏՄ ԱՏԳ ԱԱ 2002 90 ծածկագրին դասվող ապրանքատեսակների ներմուծման ժամանակավոր արգելք կիրառելու մասին» ՀՀ կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը։
Նախագծով առաջարկվում է ԵԱՏՄ ԱՏԳ ԱԱ 2002 90 (տոմատի մածուկ) ծածկագրին դասվող ապրանքատեսակների նկատմամբ սահմանել Հայաստանի Հանրապետության տարածք (այդ թվում՝ Եվրասիական տնտեսական միության անդամ պետություններից տեղափոխման դեպքում) ներմուծման արգելք 6 ամիս ժամկետով՝ հաշվի առնելով հայկական ծագման պտուղբանջարեղենի (լոլիկ) արտահանման և տարանցման նկատմամբ կիրառվող սահմանափակումները:
Նախագծին կից ներկայացված հիմնավորմամբ, սակայն, անդրադարձ է կատարվում ոչ միայն տոմատի մածուկի ներմուծման արգելքին, այլև «լոլիկներ՝ պատրաստված կամ պահածոյացված առանց քացախի կամ քացախաթթվի հավելման» ապրանքային խմբի ներմուծման սահմանափակումներին։
Հաշվի առնելով վերոգրյալը՝ հայտնում ենք, որ եթե առաջարկվող սահմանափակումը նախատեսվում է կիրառել վերոնշյալ երկու ապրանքատեսակների նկատմամբ, ապա առաջարկում ենք քննարկել ԵԱՏՄ ԱՏԳ ԱԱ 2002 ծածկագրին դասվող ամբողջ ապրանքային խմբի վրա սահմանափակումը տարածելու նպատակահարմարության հարցը, քանի որ «լոլիկներ՝ պատրաստված կամ պահածոյացված առանց քացախի կամ քացախաթթվի հավելման» ապրանքային խումբը չի ընդգրկվում ԵԱՏՄ ԱՏԳ ԱԱ 2002 90 ծածկագրում։

	
Չի ընդունվել

   Հարկ է նշել, որ ԵԱՏՄ ԱՏԳ ԱԱ 2002 /լոլիկներ՝ պատրաստված կամ պահածոյացված առանց քացախի կամ քացախաթթվի հավելման/ ապրանքային դիրքում ներառված են՝  ԵԱՏՄ ԱՏԳ ԱԱ 2002 10             /լոլիկներ՝ ամբողջական կամ մասերի կտրատած/ և ԵԱՏՄ ԱՏԳ ԱԱ 2002 90 /այլ/ ծածկագրերին դասվող ապրանքատեսկները։
   Վերոնշյալ երկու ապրանքախմբերի ՀՀ ներմուծման ծավալները ուսումնասիրելով, պարզ է դարձել, որ  ԵԱՏՄ ԱՏԳ ԱԱ 2002 10 ապրանքային խմբին դասվող ապրանքատեսակների ՀՀ ներմուծման քանակներն աննշան են և դրանց հանդեպ ներմուծման սահմանափակում կիրառելը նպատակահարմար չէ։

   Ոստի՝ Նախագծով առաջարկվում է 6 ամիս ժամկետով արգելք սահմանել ՀՀ տարածք (այդ թվում՝ ԵԱՏՄ երկրներից տեղափոխման) ԵԱՏՄ ԱՏԳ ԱԱ 2002 90 ծածկագրին դասվող (տոմատի մածուկ) ապրանքատեսակների ներմուծման վրա։
   Նշենք,որ Նախագծին կից ներկայացված հիմնավորումը խմբագրվել է։

	[bookmark: _Hlk235789690]ՀՀ պետական եկամուտների կոմիտե

	24-07-2026թ.
N 01/3-2/45103-2026

	Հայաստանի Հանրապետության տարածք ԵԱՏՄ ԱՏԳ ԱԱ 2002 90 ծածկագրին դասվող ապրանքատեսակների ներմուծման ժամանակավոր արգելք կիրառելու մասին» Հայաստանի Հանրապետության կառավարության որոշման նախագծի վերաբերյալ հայտնում ենք հետևյալը․
Հիմք ընդունելով  «Եվրասիական տնտեսական միության մասին» 2014 թվականի մայիսի 29-ի պայմանագրի 7-րդ հավելվածի 55-րդ կետի 2-րդ ենթակետը՝ առաջարկում ենք նախագծի 1-ին կետում ԵՏՄ ԱՏԳ ԱԱ 2002 90 ծածկագրից հետո լրացնել նաև համապատասխան ապրանքի անվանումը։

	
	Ընդունվել է








	ՀՀ մրցակցության և սպառողների շահերի պաշտպանության հանձնաժողով
	27-07-2026թ.
N /1030-2026

	     «Հայաստանի Հանրապետության տարածք ԵԱՏՄ ԱՏԳ ԱԱ 2002 90 ծածկագրին դասվող ապրանքատեսակների  ներմուծման ժամանակավոր արգելք կիրառելու մասին» Կառավարության որոշման նախագծի (այսուհետ նաև՝ Նախագիծ) վերաբերյալ հայտնում ենք հետևյալը․
	Նախագծով սահմանվում է Հայաստանի Հանրապետության տարածք ներմուծման (այդ թվում՝ Եվրասիական տնտեսական միության երկրներից տեղափոխման) ժամանակավոր արգելք՝ ԵԱՏՄ ԱՏԳ ԱԱ 2002 90 ծածկագրին դասվող ապրանքատեսակների  վրա, 6 ամիս ժամկետով։ 
Նախագծի հիմնավորման համաձայն դրա ընդունումը պայմանավորված է տոմատի մածուկ ներմուծող և տեղական հումքով տոմատի մածուկ արտադրող տնտեսավարող սուբյեկտների համար հավասար մրցակցային պայմաններ ապահովելու, ինչպես նաև լոլիկի մթերման գործընթացը կանոնակարգելու անհրաժեշտությամբ։
Նշվածի համատեքստում հարկ է ընդգծել, որ պետության կողմից նման սահմանափակումների շարունակական կիրառումը միևնույն շուկայում երկարատև կտրվածքով կարող է հանգեցնել տնտեսավարող սուբյեկտների գործունեության սահմանափակման և շուկայի կենտրոնացվածության աստիճանի բարձրացման, որն էլ իր հերթին կարող է առաջացնել գների ձևավորման ոչ շուկայական մեխանիզմների առաջացման և ապրանքի որակի վատթարացման ռիսկեր։

	





Ընդունվել է ի գիտություն
 

	ՀՀ արդարադատության նախարարություն

	27-07-2026թ.
N 27.1/39681-2026

	ՊԵՏԱԿԱՆ ՓՈՐՁԱԳԻՏԱԿԱՆ ԵԶՐԱԿԱՑՈՒԹՅՈՒՆ
«Հայաստանի Հանրապետության տարածք առանց ներմուծման մաքսատուրքի վճարման արդյունաբերական վերամշակման համար նախատեսված կակաո-փոշու ներմուծման մասին» Հայաստանի Հանրապետության կառավարության որոշման նախագծի վերաբերյալ

«Հայաստանի Հանրապետության տարածք ԵԱՏՄ ԱՏԳ ԱԱ 2002 90 ծածկագրին դասվող ապրանքատեսակների  ներմուծման ժամանակավոր արգելք կիրառելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հարկ է նկատել հետևյալը․
Նախագծի 2-րդ կետի 1-ին և 2-րդ ենթակետերի համաձայն՝ Հայաստանի Հանրապետության էկոնոմիկայի նախարարին հանձնարարվում է`
1) սույն որոշումն ուժի մեջ մտնելուց ոչ ուշ, քան 3 օրացուցային օր առաջ ծանուցել Եվրասիական տնտեսական հանձնաժողովին սույն որոշման 1-ին կետով սահմանված ապրանքների ներմուծման դեպքում ոչ սակագնային կարգավորման միջոցների ժամանակավոր կիրառման մասին.
2) սույն որոշումն ուժի մեջ մտնելուց ոչ ուշ, քան 3 օրացուցային օր առաջ Եվրասիական տնտեսական հանձնաժողովի քննարկմանը ներկայացնել Եվրասիական տնտեսական միության մաքսային տարածքից սույն որոշման 1-ին կետով սահմանված ապրանքների ներմուծման դեպքում ոչ սակագնային կարգավորման միջոց կիրառելու առաջարկություն: 
Միաժամանակ Նախագծի 4-րդ կետի համաձայն՝ սույն որոշումն ուժի մեջ է մտնում պաշտոնական հրապարակմանը հաջորդող օրվանից և գործում է 6 ամիս ժամկետով։
Նկատի ունենալով, որ սույն որոշումը պետք է ուժի մեջ մտնի պաշտոնական հրապարակմանը հաջորդող օրվանից, պարզ չէ, թե ինչպես է ապահովվելու Նախագծի 2-րդ կետի 1-ին և 2-րդ ենթակետերով սահմանված ոչ ուշ քան 3 օրացուցային օր առաջ ծանուցելու պահանջը։ 
Միաժամանակ անհրաժեշտ է նախատեսել որոշման ուժի մեջ մտնելու ավելի ուշ ժամկետ՝ հաշվի առնելով, որ Նախագծով նախատեսվող իրավակարգավորումները դրանց սուբյեկտների համար վատթարացնող բնույթ են կրում, ինչպես նաև նկատի ունենալով «Նորմատիվ իրավական ակտերի մասին» օրենքի 23-րդ հոդվածի 2-րդ մասի կարգավորումը, համաձայն որի՝ նորմատիվ իրավական ակտն ընդունելու իրավասություն ունեցող մարմինը պարտավոր է նախատեսել նորմատիվ իրավական ակտի ուժի մեջ մտնելու ավելի ուշ ողջամիտ ժամկետ, բացառությամբ սույն հոդվածի 4-րդ մասով սահմանված նորմատիվ իրավական ակտերի, եթե ակտով սահմանվում են այնպիսի իրավակարգավորումներ, որոնց համար անհրաժեշտ է հիմնավոր ժամանակահատված, որը հնարավորություն կտա հասցեատիրոջը իր վարքագիծը համապատասխանեցնելու սահմանված պահանջներին, կամ սահմանված իրավակարգավորումները վատթարացնում են անձի իրավական վիճակը:
Միևնույն ժամանակ, ՀՀ սահմանադրական դատարանը իր 2018 թվականի դեկտեմբերի 14-ի ՍԴՈ-1437 որոշմամբ արձանագրել է, որ «…Սահմանադրական դատարանը գտնում է, որ տվյալ դեպքում, ելնելով իրավունքի գերակայության սկզբունքից, անհրաժեշտ է իրավական ակտի փոփոխության կամ լրացման արդյունքում նոր իրավակարգավորումները ժամանակի մեջ և անձանց նկատմամբ գործողության մեջ դնելու այնպիսի կանոնների պահպանումը, որոնց գործադրմամբ երաշխավորվեն նրանց իրավունքների իրացման իրավաչափ պայմաններ: Դա Սահմանադրության 73-րդ հոդվածի 1-ին մասի համատեքստում առավել կարևոր է հատկապես այն դեպքերում, երբ խնդիրն առնչվում է հնարավոր փոփոխությունների արդյունքում անձի իրավունքների իրացման պայմանների վատթարացմանը (խստացմանը): Քննության առարկա գործի շրջանակներում Սահմանադրական դատարանը գտնում է, որ օրենքում նման փոփոխությունների գործադրումը պետք է զուգորդվի այնպիսի իրավապայմանների սահմանմամբ, որոնք, մասնավորապես, կերաշխավորեն հարկային պարտականությունների կատարման կանխատեսելիություն և դրան համապատասխան՝ սուբյեկտիվ վարքագծի դրսևորման համարժեք հնարավորություն (...)»
Վերոգրյալ կարգավորումները և Սահմանադրական դատարանի սույն որոշմամբ արտահայտած դիրքորոշումը համադրելով Նախագծում նախատեսված նորմի ուժի մեջ մտնելու ժամկետի հետ՝ գտնում ենք, որ Նախագծի ընդունման պարագայում անհրաժեշտ է սահմանել նորմատիվ իրավական ակտի ուժի մեջ մտնելու ավելի ուշ ողջամիտ ժամկետ:

	













       


        Ընդունվել է
   
   Նախագծի 4-րդ կետում նշված՝ իրավական ակտի ուժի մեջ մտնելու ժամկետը խմբագրվել է՝ հաշվի առնելով ԵՏՀ ծանուցման համար նախատեսված ժամկետը։




























Չի ընդունվել

Հարկ է նշել, որ տոմատի մածուկի շուկայում ստեղծված իրավիճակը, որը պայմանավորված է ներմուծվող արտադրանքի զգալի ծավալներով և տեղական արտադրության իրացման և արտահանման դժվարություններով, հանգեցրել է լոլիկի մթերման պահանջարկի և գների նվազման՝ բացասաբար անդրադառնալով գյուղատնտեսական արտադրողների գործունեության վրա՝ ստեղծելով ֆորս-մաժորային իրավիճակ։
  Արդյունքում, հրատապ որոշում է կայացվել  կիրառել տոմատի մածուկի ներմուծման 6 ամսով ժամանակավոր արգելք՝ նպատակ ունենալով նպաստել տեղական հումքի մթերման ծավալների և մրցակցության գնի ձևավորմանը։ 




